ઘાટકોપર-ઈસ્ટના ગારોડિયાનગર-રાજાવાડીના વિસ્તારોને આવરી લેતા BMCના વૉર્ડ-નંબર ૧૩૨માંથી BJPના પરાગ કિશોર શાહ સામે કૉન્ગ્રેસના પ્રવીણ છેડા ૨૭૨૫ વોટથી હારી ગયા હતા. આ ફાઇટ BJP અને કૉન્ગ્રેસ એમ બે રાજકીય પક્ષો કરતાં પ્રવીણ છેડા અને પ્રકાશ મહેતા વચ્ચેની વધુ બની હતી. એ સિવાય BJPએ મન ઇન્ફ્રા કન્સ્ટ્રક્શનના મૅનેજિંગ ડિરેક્ટર, પારસધામના રચયિતા, કરોડોના આસામી અને નૉન-પૉલિટિકલ પરાગ શાહને પ્રવીણ છેડા જેવા બાહોશ પૉલિટિશ્યન સામે ઉતારતાં મુંબઈગરાઓ અને રાજનેતાઓ માટે આ ચૂંટણી રસદાયક બની હતી.